മാർച്ച് 12 ന് ദില്ലി മുഖ്യമന്ത്രി അരവിന്ദ് കെജ്‌രിവാൾ COVID-19 നെ പകർച്ചവ്യാധിയായി പ്രഖ്യാപിച്ചു. ഇതനുസരിച്ച് 1897 ലെ എപ്പിഡെമിക് ഡിസീസ് ആക്റ്റ് പ്രദേശത്തിന് ബാധകമാക്കി. സ്കൂളുകൾ, കോളേജുകൾ, സിനിമാ ഹാളുകൾ എന്നിവ മാർച്ച് 31 വരെ അടയ്ക്കാൻ ഉത്തരവിട്ടു. ഓഫീസുകളും ഷോപ്പിംഗ് മാളുകളും ഉൾപ്പെടെയുള്ള മറ്റ് പൊതു സ്ഥലങ്ങൾ പൂർണ്ണമായും അണുവിമുക്തമാക്കി. പൊതുസമ്മേളനങ്ങളിൽ നിന്ന് വിട്ടുനിൽക്കാൻ കെജ്‌രിവാൾ ജനങ്ങളെ ഉപദേശിച്ചു. 

ഇന്ത്യൻ പ്രീമിയർ ലീഗ് മത്സരങ്ങൾ ഉൾപ്പെടെയുള്ള എല്ലാ കായികമേളകളും മാറ്റിവെച്ചതായുള്ള ഉത്തരവ് മാർച്ച് 13ന് പുറത്തു വന്നു. 200 പേർക്ക് മുകളിലുള്ള കോൺഫറൻസുകളും സെമിനാറുകളും നിരോധിച്ചു. ദക്ഷിണ കൊറിയയിലെ അതിവ്യാപനത്തെ ഉദാഹരണമാക്കി ഉപമുഖ്യമന്ത്രി മനീഷ് സിസോഡിയ ഇത്തരം സംഭവങ്ങൾ തടയാൻ ദില്ലി സർക്കാർ ദൃഢനിശ്ചയത്തിലാണെന്നും പറഞ്ഞു. 

മാർച്ച് 16 ന്, മതം, സാമൂഹികം, സാംസ്കാരികം, രാഷ്ട്രീയം, അക്കാദമികം, കായികം തുടങ്ങിയവയുടെ പേരിൽ 50ൽ കൂടുതൽ ആളുകൾ കൂട്ടം കൂടുന്നത് നിരോധിച്ചു. 

മാർച്ച് 19 ന് സംഘം ചേരുന്നതിനുള്ള പരിധി 20 ആളുകളായും മാർച്ച് 21 ന് 5 പേരായും കുറച്ചു. 

പരിശോധനകൾ
വാണിജ്യ സ്ഥാപനങ്ങൾ
അണുനശീകരണം
സർക്കാർ പ്രതികരണങ്ങൾ